المطربة جيهان هى مطربه مصريه من مطربات الإذاعة فى أواخر الأربعينيات اسمها ساره احمد مسعود شاركت فى اعمال اذاعية غنائية كتيره زي (عذراء الربيع) اخراج محمد محمود شعبان بابا شارو و(الغروب) اخراج عبد الوهاب يوسف. كمان قدمت اغاني كتيره للإذاعة فى ركن الاغاني الشعبية بإشراف سيد شطا ، واشتركت فى ركن الاغاني الخفيفة تحت إشراف عبد الحميد توفيق زكى اللى كان مكتشفها ، وفي سنة 1948 كانت من ضمن الفرقة اللى كونها الملحن محمود الشريف والتي قدمت عروضها على مسارح القاهرة واللي كانت بتضم برضه عبد الغنى السيد وفتحيه شريف وبديعة صادق وكوكب صادق ومحمد ادريس. اخر اعمالها الصورة الموسيقية (الغروب) واللي لحنها احمد عبد القادر واشترك معها فى الغناء كارم محمود واتذاعت لأول مرة فى 31 أغسطس 1949 .وتوفيت جيهان فى يوم 7 سبتمبر 1949 .